Silminnäkijät ovat kertoneet, miten veitsimies hakkasi ennen poliisin tuloa yhtä naisuhria kasvoihin. Sitten paikalle saapui poliisipartio, joka toimi määrätietoisesti.

Turussa perjantaina riehuneen puukkomiehen pysäytti Puutorin laitaan kahden hengen poliisipartio.

Partio oli hälytyksen tullessa melko lähellä Helsinginkadulla. Sireenit ulvoen he pääsivät nopeasti Puutorille.

Kaksikko toimi nopeasti ja määrätietoisesti.

Silminnäkijät ovat kertoneet, miten puukkomies hakkasi ennen poliisin tuloa yhtä naisuhria kasvoihin. Mies oli tarrannut naista hiuksista ja veti hänen päätään taaksepäin. Silminnäkijöiden mukaan näytti siltä, että mies aikoi leikata naisen kurkun auki.

Poliisi hyppäsi autosta, otti virka-aseen esiin ja tähtäsi puukottajaa.

– Ensimmäinen laukaus pysäytti puukottajan toiminnan, komisario Kai Loukkaanhuhta kertoo.

Loukkaanhuhta puhuu yleisellä tasolla Turun poliisin edustajana. Kaksikko ei halua tuoda nimiään julkisuuteen.

Poliisi ei kerro tarkemmin Puutorin tapahtumien yksityiskohtia.

” Kummatkin ovat kokeneita poliisimiehiä. Luonteeltaan molemmat ovat leppoisia ja rauhallisia miehiä.

Nopea arviointi. Laukaus.

Puukottajan pysäyttäminen vaatii kylmää harkintaa ja hyviä hermoja.

– Kummatkin ovat kokeneita poliisimiehiä. Luonteeltaan molemmat ovat leppoisia ja rauhallisia miehiä, komisario Loukkaanhuhta kehuu kaksikkoa.

– Partion johtaja tunnetaan pätevänä ja osaavana partionjohtajana.

Turun uhriluku voisi olla paljon suurempi ilman poliisikaksikkoa.

– Puukottaja oli varmasti ehtinyt tehdä jo muutaman puukotuksen ennen kuin hätäkeskuspäivystäjä oli vastannut hätäpuheluun ja ehtinyt hälyttää poliisin. Eli ensimmäisestä puukotuksesta viimeiseen kului aikaa arviolta viisi minuuttia, Loukkaanhuhta arvelee.

Laukaus taltutti miehen.

Puukottaja sai laukauksesta runsaasti verta vuotavan vamman reiteensä.

– Hän ei kyennyt enää sen jälkeen toimimaan, Loukkaanhuhta kertoo.

” Tekijä olisi suurella todennäköisyydellä jatkanut puukotuksiaan siihen saakka, kunnes joku olisi pysäyttänyt hänen toimintansa.

Laukauksen jälkeen poliisi tyrehdytti vuodon omilla hätäensiapuvälineillään.

Poliisikaksikko ryhtyi antamaan esiapua. Apua saivat veitsimies ja uhrit.

Puutorin laidalla myös sivulliset auttoivat uhreja ennen ambulanssin saapumista.

Komisario Loukkaanhuhta arvelee, että poliisin antamalla ensiavulla oli suuri merkitys muutaman ihmisen selviämiselle.

– Tekijä olisi suurella todennäköisyydellä jatkanut puukotuksiaan siihen saakka, kunnes joku olisi pysäyttänyt hänen toimintansa. Muu on arvailua, mutta jos hän ensimmäisen viiden minuutin aikana ehti siis puukottaa kymmentä.

Poliisi on työuransa aikana kouliintunut kohtaamaan ikäviä asioita.

Turun puukotus oli kuitenkin yksi Suomen rikoshistorian vakavimmista rikoksista.

– Tilanteeseen osallistuneet partiot ovat joutuneet kokemaan ehkä uransa ikävimmän virkatehtävän, Loukkaanhuhta arvelee.

Poliisi joutuu käyttämään asetta äärimmäisen harvoin. Loukkaanhuhta muistuttaa, että näissä poliisi altistuu myös itse vaaraan.